recursal/SuperWikiNEXT-32B huggingface dataset:
**מחנה רחבעם** (**מחנה קבע 103**) הוא בסיס צבאי השוכן ברמלה, סמוך לשכונת קריית האומנים בעיר. הבסיס, המשמש את מפקדת פיקוד העורף, קרוי על שמו של רחבעם זאבי.

היסטוריה
--------

המחנה הוקם בידי הטורקים במהלך מלחמת העולם הראשונה. חיילים משירות האוויר הגרמני הכשירו בו שדה תעופה, לימים שדה התעופה רמלה, והוא שימש גם אותם וגם את חיל האוויר הטורקי. לאחר כיבוש ארץ ישראל בידי הבריטים, שימש את טייסת 14 של חיל האוויר הבריטי. לאחר הקמת שדה התעופה לוד ב-1937 עברה הטייסת לשם, ובמחנה נותרו כוחות מינהלה. שדה התעופה חזר לשימוש בשנות ה-40, כאשר פעלה בו חברת התעופה אווירון.

עם כיבוש רמלה במבצע דני, במהלך מלחמת העצמאות, עבר הבסיס לידי צה"ל. בתחילה שימש את מפקדת פיקוד המרכז ומ-1951 גם את מפקדת חיל האוויר. ב-1958 הועברה מפקדת חיל האוויר לקריה, ומפקדת פיקוד המרכז נותרה במקום עד 1971. באותה שנה עברה למקום מפקדת חיל הרגלים והצנחנים. לאחר הקמת פיקוד העורף ב-1992 נקבע משכנו בבסיס זה. בשנת 2003 נקרא המחנה על שם רחבעם זאבי, ששימש כמפקד פיקוד המרכז בתקופה בה הייתה מפקדתו בבסיס.

במהלך השנים הוקמו בשטח הבסיס מבנים, צריפים ומבנים יבילים, ואולם נותרו בו גם 12 מבנים היסטוריים שהקימו הגרמנים וכן האנגר שהקימו הבריטים ב-1931. במהלך 2010 ערך מרכז הבינוי בצה"ל סקר במקום בשיתוף המועצה לשימור מבנים ואתרי התיישבות במטרה להתחיל בתהליך של שימור.

במהלך אוגוסט 2021 עבר למחנה בה"ד 16 שהתפנה בעקבות פינוי חלקים ממחנה צריפין.

בעתיד יוקם בסמוך מחנה אופק רחב, אשר ישמש מחנה רב זרועי שיכלול בתוכו את הבקו"ם ומספר יחידות נוספות שיתפנו מבסיסים, שיפונו במסגרת העתקת בסיסי צה"ל לנגב.

גלריית תמונות
-------------

* האנגר מטוסים בריטיהאנגר מטוסים בריטי
* פנים האנגר המטוסים הבריטיפנים האנגר המטוסים הבריטי
* מגדל פיקוח תעופה מתקופת המנדט הבריטימגדל פיקוח תעופה מתקופת המנדט הבריטי

קישורים חיצוניים
----------------

ויקישיתוף מדיה וקבצים בנושא **מחנה רחבעם** בוויקישיתוף
* מיכאל יעקובסון, השימור יעבור לדום: צה"ל משפץ מבנים היסטוריים, באתר Xnet‏, 13 ביוני 2011
* יונתן גת, מה מתחבא במחנה רחבעם?, באתר גל"צ, 24 באוגוסט 2012
* בסיסים משומרים באתר צה"ל
* מחנה רחבעם, רמלה. סקר תיעוד מקדים, 3 בנובמבר 2016
**ינון בן שושן** (נולד ב-10 במאי 1993) הוא עיתונאי ישראלי המשמש ככתב הטכנולוגיה של וואלה! וכעורך מדור הטכנולוגיה באתר האינטרנט.

ביוגרפיה
--------

ינון בן שושן נולד בירושלים וסיים את לימודיו התיכוניים בבית הספר הגימנסיה העברית רחביה. לאחר שירותו הצבאי, החל ללמוד בקורס הגשה ושידור בבית הספר למקצועות הטלוויזיה של רשת 13 (לשעבר "רשת"), "הברזל 23".

את דרכו בתקשורת החל בגיל 15, ככותב צעיר באתרי אינטרנט, בהם פריים-טיים ו-Gadgety. בשנת 2014 החל לכתוב בעיתון ידיעות ירושלים, ובהמשך מונה לכתב חינוך במקומון "כל העיר". בשנת 2015 הצטרף לאתר "nrg" כמפיק בדסק החדשות ועורך מבזקים. בין היתר היה עורך כתבות בנושאי טכנולוגיה. ב-2017, עם המיזוג בין אתר "nrg" ל"ישראל היום", מונה בן שושן למפיק בדסק החדשות של האתר והעיתון. בנובמבר 2018 מונה לעורך המשנה במדור הטכנולוגיה של אתר מאקו (NEXTER). במקביל הופיע גם בתוכנית next, עם דרור גלוברמן. במרץ 2020 שב בן שושן לישראל היום וערך את מדור הטכנולוגיה. ביוני 2021 מונה לעורך הטכנולוגיה של אתר וואלה!.

במסגרת עבודתו, הוביל דרישה לשיפור הליקויים הרבים שמהם סובל מערך ה"רב-קו" לתשלומים בתחבורה הציבורית. בהמשך הכריז משרד התחבורה על שיפורים רבים במערך. בזמן מגפת הקורונה, חשף את הקלות שבה ניתן לזייף תעודת מתחסן (דרכון ירוק).

בן שושן מסקר מוצרי טכנולוגיה, מרואיין בנושאי טכנולוגיה בתוכניות אקטואליה. בעבר הגיש את הפודקאסט "תתחברו" בוואלה!. ב-2023 החל להנחות את התוכנית ״סוויפ-אפ״ בערוץ הטלוויזיה וואלה+.
בתחילת חודש ספטמבר 2023, בן שושן נבחר על ידי חברת אפל וטס לסקר את אירוע ההכרזה על סדרת האייפון 15 בקליפורניה.

ב-2017 יצא מהארון כהומוסקסואל. הוא מתגורר בראשון לציון עם בן זוגו, בני אהרון.

קישורים חיצוניים
----------------

* ינון, ברשת החברתית פייסבוק
* ינון, ברשת החברתית אקס (טוויטר)
* ינון, ברשת החברתית אינסטגרם

הערות שוליים
------------

1. ↑  ינון בן שושן - עורך וואלה! טכנולוגיה - וואלה! טכנולוגיה, באתר וואלה!
2. ↑  ינון בן שושן מונה לעורך ערוץ וואלה! TECH, באתר וואלה!‏, 14 ביוני 2021
3. ↑  ינון בן שושן, ‏הקרב על הרב קו: "משרד התחבורה כשל״, באתר ‏מאקו‏, 1 ביולי 2019
4. ↑  ינון בן שושן, לא מאובטח ופשוט לזיוף: הקלות שבה ניתן להשיג תעודת מתחסן ברשת, באתר ישראל היום, 3 בפברואר 2021
5. ↑  פודקאסט | תתחברו - וואלה! טכנולוגיה, באתר וואלה!
**טנלי אולברייט** (באנגלית: **Tenley Albright**; נולדה ב-18 ביולי 1935) היא מחליקה אמנותית בעברה ומנתחת אמריקאית. בשנת 1956, הייתה לאישה האמריקאית הראשונה שזכתה במדליית זהב אולימפית בענף החלקה אמנותית ליחידות באולימפיאדת קורטינה ד'אמפצו.

ביוגרפיה
--------

אולברייט נולדה בניוטון (אנ') מסצ'וסטס, והחלה להחליק בילדותה. בגיל 11 לקתה במחלת שיתוק ילדים שהגבילה את תנועת גבה, רגליה וצווארה ואיימה על המשך פעילותה בהחלקה. בעצת רופאיה, המשיכה להחליק כדרך שיקום פזיותרפית, התחזקה ובגיל 13 כבר החלה להשתתף בתחרויות. בגיל 14 זכתה באליפות הנוער להחלקה של מזרח ארצות הברית.

קריירה
------

בשנת 1952, השתתפה באולימפיאדת אוסלו וזכתה במדליית כסף. בשנת 1953, החלה ללמוד במכללת רדקליף. באותה השנה, השתתפה באליפות העולם בהחלקה אמנותית על הקרח והייתה לאישה האמריקאית הראשונה לזכות במדליית זהב. שנה לאחר מכן, זכתה במדליית כסף באליפות זו, ובשנת 1955, זכתה בשנית באליפות העולם בהחלקה אמנותית. בשנת 1956, השתתפה באולימפיאדת קורטינה ד'אמפצו, אולם שבועיים לפני התחרות סבלה מפציעה: במהלך אימונים, להב המחליק השמאלי נתקע בחריץ בקרח וחתך את כף רגלה הימנית כמעט עד העצם. אביה, מנתח במקצועו, טס אליה ותפר את החתך שלה. ביום התחרות, אולבייט הצליחה להתחרות, זכתה במדליית זהב והייתה בכך לאישה האמריקאית הראשונה לזכות במדליית זהב אולימפית בענף החלקה אמנותית ליחידים.

בשנת 1956, פרשה אולברייט מספורט תחרותי. בשנת 1959, סיימה לימודי רפואה בבית הספר לרפואה של אוניברסיטת הרווארד והחלה לעסוק ברפואת ספורט. בשנת 1976, הייתה הרופאה הראשית של המשלחת האמריקאית לאולימפיאדת אינסברוק.

חיים אישיים
-----------

בשנת 1958 נישאה לג'רלד בלייקלי. לזוג שלושה ילדים.

קישורים חיצוניים
----------------

ויקישיתוף מדיה וקבצים בנושא **טנלי אולברייט** בוויקישיתוף

* טנלי אולברייט, באתר הוועד האולימפי הבין-לאומי
* טנלי אולברייט, באתר olympedia.org
* טנלי אולברייט, באתר אנציקלופדיה בריטניקה (באנגלית)

* סרטונים Albright Tenley 1991 MasterEdit, American Academy of Achievement
* סרטונים Tenley Albright (USA) - World Championships Vienna 1955 - ISU Archives USA, Skating ISU

הערות שוליים
------------

1. 1 2 3 4 5  ALBRIGHT, TENLEY, Edelson, Paula. A to Z of American Women in Sports. Infobase Publishing, 2014.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb162962424 (data)
* ISNI: 0000 0004 4250 9980
* LCCN: n97857629
* VIAF: 36215173
* WorldCat: lccn-n97857629

 |
**NP-קשיות** (NP קשה), היא מחלקה של בעיות בתורת הסיבוכיות, שהן, באופן לא פורמלי, "קשות לפחות כמו הבעיות הקשות ביותר ב-NP". באופן מדויק יותר, נאמר שבעיה H היא NP-קשה, אם ניתן לעשות רדוקציה בזמן פולינומי מכל בעיה L ב-NP ל-H. כלומר: אם נניח שהפתרון של H לוקח יחידת זמן אחת, אז ניתן לפתור את L (תוך שימוש בפתרון ל-H) בזמן פולינומי. בעיה שהיא NP-קשה אינה בהכרח בעיה ב-NP, שכן ייתכן שלא קיימת מכונת טיורינג לא-דטרמיניסטית המסוגלת להכריע אותה בזמן פולינומי, אך עדיין ניתן לבצע אליה רדוקציה בזמן פולינומי מכל בעיה ב-NP. בעיה שהיא NP-קשה וגם ב-NP היא בעיה NP-שלמה.
ההנחה הרווחת כיום היא שלא קיים אלגוריתם פולינומי לבעיות NP-קשות, על אף שזוהי השערה שלא הוכחה. אם קיים אלגוריתם הפותר בעיה NP-קשה כלשהי בזמן פולינומי בגודל הקלט, אז מהגדרת המחלקה נובע ש-P=NP, כאשר המחלקה P היא מחלקת הבעיות הניתנות לפתרון בזמן פולינומי בגודל הקלט.

הגדרה
-----

בעיית הכרעה H היא NP-קשה אם ניתן לעשות רדוקציה בזמן פולינומי מכל בעיה L ב-NP ל-H.

דוגמאות
-------

דוגמה לבעיה NP-קשה היא בעיית הסכומים החלקיים: בהינתן קבוצה של מספרים שלמים, האם קיימת תת-קבוצה לא ריקה שלהם שסכומה אפס?

דוגמה נוספת היא בעיית הסוכן הנוסע: מציאת המסלול הקצר ביותר המבקר בכל הקודקודים בגרף ממושקל נתון.

בעיית העצירה היא דוגמה לבעיה שהיא NP-קשה אבל לא NP-שלמה (ואפילו לא כריעה).

קישורים חיצוניים
----------------

* NP-קשיות, באתר MathWorld (באנגלית)

הערות שוליים
------------

1. ↑  *Handbook of Theoretical Computer Science*. Vol. A, Algorithms and complexity. Amsterdam: Elsevier. 1998. ISBN 0262720140. OCLC 247934368.
2. ↑  Knuth, Donald (1974). "Postscript about NP-hard problems". *ACM SIGACT News*. **6** (2): 15–16. doi:10.1145/1008304.1008305. נבדק ב-30 בינואר 2016. `{{cite journal}}`:  (עזרה)

| מחלקות סיבוכיות חשובות (נוספות) |
| --- |
| נחשב מעשי | NL • P • ZPP • RP • BPP • BQP • PTAS • APX |
| ככל הנראה בלתי מעשי | NP‏ • NP-קשיות • co-NP ‏ • PP ‏ • #P ‏ • PSPACE |
| נחשב כבלתי מעשי | EXPTIME • NEXPTIME • ‏EXPSPACE • ‏ELEMENTARY • ‏PR • ‏R • ‏RE • ‏ALL |
| היררכית מחלקות | ההיררכיה הפולינומית • ההיררכיה האקספוננציאלית • ההיררכיה הבוליאנית • ההיררכיה האריתמטית • היררכית גרזגרצ'יק |
| משפחות של מחלקות | מערכת הוכחה אינטראקטיבית • ‏DTIME • NTIME • ‏DSPACE • ‏NSPACE |
**איסבל בוסטמנטה** (בספרדית: **Isabel Bustamante**) היא ספורטאית פוארטו ריקנית שהתחרתה במשחקים הפאראלימפיים במסגרת המשלחת הפוארטו ריקנית. בוסטמנטה היא אלופה פאראלימפית, והספורטאית הפוראטו ריקנית היחידה שהצליח לזכות במדליה פאראלימפית שאינה מדליית ארד.

ביוגרפיה
--------

בוסטמנטה השתתפה במשחקים הפאראלימפיים פעם אחת בלבד, במשחקים הפאראלימפיים סיאול (1988). היא זכתה במדליית הזהב בהדיפת כדור ברזל כשקבעה שיא עולם (קטגוריה B1) של 4.80 מטרים, לפני הגרמנייה איזבל בר (4.23 מטרים) ומינט וילסון הג'מייקנית (3.91 מטרים)

בוסטמנטה זכתה גם במדליית הכסף בזריקת דיסקוס עם תוצאה של 9.22 מטרים, שנייה רק לשיא עולם של בר הגרמניה שקבעה 10.48 מטרים ולפני וילסון שזכתה בארד נוסף עם 8.16 מטרים. היא זכתה במדליית הכסף גם בתחרות הטלת הכידון עם תוצאה של 8.82 מטרים ונכנעה לשיא עולם של וילסון עם 9.30 מטרים, ולפני בר שזכתה בארד עם 8.76 מטרים.

הערות שוליים
------------

1. ↑  Seoul 1988 Paralympic Games Athletics Women's Shot Put 1B
2. ↑  Seoul 1988 Paralympic Games Athletics Women's Discus 1B
3. ↑  Seoul 1988 Paralympic Games Athletics Women's Javelin 1B
**מאט הווארד** (באנגלית: **Matt Howard**; נולד ב-23 בינואר 1989) הוא כדורסלן אמריקאי, המשחק בעמדות הסנטר והפאוור פורוורד בהפועל תל אביב מליגת העל. גובהו 2.03 מ'.

ביוגרפיה
--------

האוורד נולד במדינת אינדיאנה בארצות הברית, שידועה במסורת הכדורסל המפוארת שלה. האוורד החל את דרכו בכדורסל המכללות בקבוצת באטלר בולדוגס מטעם אוניברסיטת באטלר. האוורד היה שותף להעפלת הקבוצה לגמר טורניר אליפות המכללות בכדורסל של ה NCAA במשך שנתיים ברציפות (2010 ו-2011). בעונת 2010, כיכב בקבוצה גורדון הייוורד כספק הנקודות העיקרי, בעוד האוורד שיחק בתפקיד קבוצתי ומסייע יותר. אז החל להתפרסם בזכות סגנון המשחק הלוחמני, כמכונת ריבאונד וחסימות, ובזכות משחק הקרבה בהגנה. למרות שלא נבחר בדראפט 2011 של ליגת ה-NBA, לאור הצלחתו בכדורסל המכללות זכה בפרסים רבים שהעלו את מעמדו.

לאחר סיום לימודיו ב-2011 עבר לקבוצת הפאר האירופאית אולימפיאקוס מהליגה היוונית ומהיורוליג - למרות שהקבוצה זכתה בסיום העונה ביורוליג, האוורד שותף ב7 משחקים בלבד וקיבל דקות מועטות בליגה ועזב את הקבוצה. בשנת 2012 שיחק במועדון לודוויגסבורג מהליגה הגרמנית, ועונה מאוחר יותר עבר לרואן מהליגה הצרפתית. ב-2013 שיחק באולם מהליגה הגרמנית, אך גם אותה עזב בתום עונה אחת. בשנת 2014 חתם בשטרסבורג מהליגה הצרפתית ומהיורוקאפ, והפך לשחקן מוערך במועדון. בשנת 2016 שטרסבורג הגיע לגמר היורוקאפ, אך לאחר ניצחון במשחק הגמר הראשון הפסידה בהפרש גבוה יותר במשחק השני מול גלאטסראיי וסיימה כסגנית בלבד, כאשר גם את הליגה המקומית הקבוצה מסיימת כסגנית.

ב-2017 היה הזר הראשון בעונת ההעברות שהצטרף להפועל תל אביב, קבוצתו הנוכחית. למרות עונה מרובת פציעות, הצליח להתבלט במשחק הדרבי שחתם את הסיבוב השני והבטיח להפועל את המקום החמישי, כאשר הוביל את קלעי הקבוצה בשיא עונתי של 20 נקודות לניצחון ראשון על מכבי בהיכל קבוצת שלמה.

בתום העונה הודיע כי הוא שוקל את עתידו ואף עשוי לפרוש ממשחק עקב הפציעות המרובות.

קישורים חיצוניים
----------------

ויקישיתוף מדיה וקבצים בנושא **מאט הווארד** בוויקישיתוף
* מאט הווארד, ברשת החברתית אקס (טוויטר)
* פרופיל, באתר Sports-Reference
* פרופיל, באתר eurobasket
* פרופיל, באתר היורוליג
* מאט הווארד באתר מנהלת הליגה
* אתר למנויים בלבד עירד צפריד, מאט הווארד: "סגנון המשחק שלי לא הולך להיות יפה או מבדר", באתר הארץ, 1 באוקטובר 2017
* אור שקדי‏, האיש שיכול לחסום רכבות: סיפורו של מאט הווארד, שחקנה החדש של הפועל תל אביב, באתר וואלה!‏, 07 באוגוסט 2017

הערות שוליים
------------

1. ↑
**ליאת גלר** (נולדה ב-5 באפריל 1978) היא קפטן נבחרת הנשים של ישראל ברוגבי לשעבר ושופטת הרוגבי הראשונה בישראל. שיחקה בנבחרת מהקמתה בשנת 2005 ועד 2009, אז פרשה ממשחק ועברה לתחום השיפוט.

קריירה
------

לגלר היה חלק מרכזי בהעפלתה של ישראל לטורניר הגמר של אליפות אירופה 2008, כאשר בין היתר בעיטת המרה שלה היא זו שהביאה לניצחון על בולגריה במשחק על העלייה לטורניר. באליפות אירופה 2009 לנבחרות דרג א' שימשה גלר כקפטן הנבחרת.

במהלך שנותיה כשחקנית שיחקה גלר באס"א תל אביב, אס"א חיפה ו"הלביאות" ירושלים. בדומה לשחקניות כלורן פטריק, יעל קינן ומיקי ויצמן, היא הייתה שחקנית טכנית ומהירה, אך הייתה מאסיבית יותר מהן (67 ק"ג בתקופתה כשחקנית), ונודעה כשחקנית הגנה מעולה.

לאחר האליפות ב-2009 ובגיל 31 החליטה גלר לפרוש ממשחק ולהתחיל הסמכה כשופטת. בעונת 2010/2009 היא הייתה האישה הראשונה ששפטה בליגת הנשים, ליגת הוותיקים וליגת הנוער. כיום (2010) משמשת גלר כמתאמת השופטים של איגוד הרוגבי הישראלי.

אחיה אלון גלר הוא המנהל האדמיניסטרטיבי של האיגוד ושל קבוצת הרוגבי של רעננה, שופט אף הוא, ושחקן נבחרת ישראל בעבר ונבחרת הוותיקים כיום.

קישורים חיצוניים
----------------

* ליאת גלר, ברשת החברתית אינסטגרם
* ליאת גלר, ברשת החברתית LinkedIn
* גלר מניחה טריי מול לוקסמבורג באליפות אירופה 2007, סרטון באתר יוטיוב
* איגוד הרוגבי הישראלי

הערות שוליים
------------

1. ↑  אמיר שהם, רוגבי: אשקלון מאיימת לפרוש, באתר nrg‏, 5 בדצמבר 2009
פירוש נוסף ערך זה עוסק בשופט. אם התכוונתם לכדורגלן, ראו אלי אברבנל.

**אלי אברבנאל** (נולד ב-1960) הוא משפטן ישראלי המכהן כשופט בבית המשפט המחוזי בירושלים. שימש גם כמשנה לפרקליט המדינה לענייני פלילים וכפרקליט מחוז ירושלים.

ביוגרפיה
--------

אברבנאל נולד ביוני 1960 בשכונת רחביה בירושלים, בה גדל והתחנך, להורים מוזיקאים, קלוד ושרה, ממקימי האקדמיה למוסיקה ולמחול בירושלים.

בשנת 1978 סיים את לימודיו התיכוניים ב"גימנסיה רחביה" בירושלים. משם המשיך לשירות בצה"ל. ב-1985 סיים לימודי תואר ראשון במשפטים באוניברסיטה העברית, שנה לאחר מכן הוסמך כעורך דין. ב-2005 סיים לימודי תואר שני במשפטים באוניברסיטה העברית.

בשנים 1984 עד 1985 התמחה בבית משפט השלום בירושלים. בשנים 1985 עד 1986 התמחה בפרקליטות מחוז ירושלים, ובנובמבר 1986 הוסמך כעורך דין. בשנים 1986 עד 2004 עבד כפרקליט בפרקליטות מחוז ירושלים. בשנים 2004 עד 2012 שימש כפרקליט מחוז ירושלים. בשנת 2013 החליף אברבנאל את עו"ד יהושע למברגר בתפקיד המשנה לפרקליט המדינה לעניינים פליליים. 

אברבנאל עמד בין היתר בראש צוות התביעה במשפט שהתנהל נגד ראש הממשלה לשעבר אהוד אולמרט וראש לשכתו שולה זקן בפרשות ראשונטורס טלנסקי ומרכז ההשקעות. בתפקידו כמשנה לפרקליט המדינה הביא להחמרה במדיניות הענישה בעבירות הונאה וזיוף בבחירות לכנסת.

בחודש דצמבר 2016 מונה לכהונת שופט בבית המשפט המחוזי ירושלים. 

אברבנאל מתגורר בירושלים ונשוי לדקלה, אב לשלושה. אחיו הוא איש העסקים איקה אברבנאל.

קישורים חיצוניים
----------------

* אלי אברבנאל, באתר הרשות השופטת
* בכיר בפרקליטות: "כואב לנו שחושבים שאנחנו שמאלנים" באתר ארץ ישראל שלנו, 09/02/2017

הערות שוליים
------------

1. ↑  תקדין
2. ↑  משרד המשפטים: הנחיית המשנה לפרקליט המדינה אודות החמרת הענישה בעבירות הונאה וזיוף בבחירות לכנסת
**ניב משגב** (נולד ב-25 ביולי 1995) הוא כדורסלן ישראלי, המשחק בעמדת הרכז בקבוצת הפועל חולון מליגת העל בכדורסל.

ביוגרפיה
--------

משגב נולד בכרמיאל, וגדל ביישוב כפר ורדים. אביו שיחק בנעוריו בקבוצת הכדורגל של הפועל עכו.

### קריירה

משגב החל את פעילותו במחלקת הנוער של מועדון הכדורסל המקומי בכפר ורדים, בכיתות ה'-ז' זכה שלוש שנים ברציפות באליפות הילדים. בגיל הנערים עבר לשחק בעירוני נהריה ולאחר מכן עבר לפנימיית הכדורסל בכפר בלום.
עונתו הראשונה בקבוצת בוגרים הייתה בעונת 2013/14 בהפועל עכו מליגה א' צפון. בתום העונה הקבוצה זכתה באליפות ועלתה לליגה הארצית. בעונת 2014/15 עבר לשחק בליגה הארצית בהפועל חיפה. בעונת 2015/16 זכה עם הקבוצה באליפות הליגה הארצית והקבוצה עלתה לליגה הלאומית בכדורסל. משגב שנבחר לשחקן המצטיין של משחקי הגמר המשיך עם הקבוצה שנתיים נוספות בלאומית. בשנה הראשונה בלאומית נבחר על ידי אתר ספסל לתגלית העונה ובשנה השנייה נבחר לשחקן המבטיח של העונה. בעונת 2018/2019 עבר לשחק בעירוני נהריה מליגת העל בכדורסל. באוגוסט 2020 חתם משגב בנהריה לעונה נוספת. באמצע עונת 20/21 חתם משגב בקבוצת הפועל חולון.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.
בתום העונה מימשה חולון את האופציה שלה בחוזה, ומשגב המשיך בקבוצה בעונת 2021/2022.

תארים
-----

הפועל חולון
* אליפויות (1): 2021/2022

קישורים חיצוניים
----------------

* פרופיל, באתר eurobasket
* פרופיל השחקן, (אורכב 12.07.2020 בארכיון Wayback Machine) באתר איגוד הכדורסל בישראל
* פרופיל השחקן, באתר מנהלת ליגת העל בכדורסל

הערות שוליים
------------

1. ↑  נבחרי העונה בליגה הארצית, באתר ספסל
2. ↑  אלירן כהן, מצטייני עונת 2016/17 – המשלימים, באתר ספסל, ‏14 באפריל, 2017
3. ↑  יעקב מאיר, בא מלמטה, באתר ישראל היום, ‏4 לנובמבר, 2018
4. ↑  כפיר אדר, ניב משגב נשאר בעירוני נהריה לעונה נוספת, באתר One, ‏6 באוגוסט 2020
5. ↑  יעקב מאיר, ניב משגב חתם בהפועל חולון, באתר ישראל היום, ‏31 בדצמבר, 2020
6. ↑  הפועל חולון זכתה באליפות הליגה הבלקנית, באתר ערוץ הספורט, 29 באפריל 2021
7. ↑  יעקב מאיר, ניב משגב ימשיך בהפועל חולון, באתר ישראל היום, ‏6 ביולי, 2021
**יחידת הנדסה ובחינה 230** (יה״ב 230) הייתה יחידה צבאית בחיל האוויר הישראלי אשר עסקה בתחומי ההנדסה, המחקר ובחינה של חלקים תעופתיים. 

היחידה שכנה במבנה היסטורי אשר שימש את השייח' אבו כביר, באבו כביר, יפו, בסמוך למכון לרפואה משפטית. בשנת 2001 היחידה הועברה לבסיס תל נוף תחת יחידת האחזקה האווירית 22 כתחום חומרים.

היסטוריה
--------

מיד לאחר הקמת המדינה הוקמה יחידת מחקר 230 שהכילה מעבדות דלק ושמנים במסגרת חיל המדע של צבא ההגנה לישראל. המבנה שנבחר לאכלס את המעבדות היה ביתו של שייח׳ אבו כביר, בשכונה שנקראה על שמו ביפו.

תוך זמן קצר היחידה סופחה לחיל האוויר והוקם ענף מצ״ד 3 אשר היה אחראי על ייצור חלקי חילוף למטוסי חיל האוויר. היחידה, בנוסף לעיסוק בתחומי הכימיה והדלק החלה לעסוק בייצור פריטים בבתי המלאכה המקומיים. שמה של היחידה שונה ליחידת ייצור ומחקר 230 (יצמ״ח 230)

היחידה עסקה כבר בשנותיה הראשונות בפרויקטים חשובים שהיו בלב העשייה של להק הציוד בחיל האוויר - ייצוא חלקי מבנה למטוס המוסקיטו. בעוד שהתכן ההנדסי וביקורת האיכות התבצעו ביחידה, הייצור בוצע בתעשיות אזרחיות ולעיתים גם ביחידה יא״א 22.

תג היחידה, החל משנת 1999, תג יא״א 22
לאחר מלחמת ששת הימים, עם הטלת האמברגו הצרפתי על מכירת כלי נשק למדינת ישראל, הצורך בייצור פריטים באופן עצמאי גדל באופן משמעותי. זה היה ״תור הזהב״ של היחידה, שגדלה באופן משמעותי והייתה מקור כמעט בלעדי לחלקי חילוף למטוסי חיל האוויר מתוצרת צרפת.

בשנת 1978 הגיע ליחידה המיקרוסקופ האלקטרוני הראשון והוכנה התשתית לעיסוק בחקר כישלונות ותאונות אוויריות.

בשנת 1982 נבנתה המעבדה לבדיקות מכניות המאפשרת ביצוע ניסויי מתיחה והתעייפות לפריטים. זהו למעשה המבנה האחרון שנבנה בשטח היחידה.

בשנת 1987 הוקם גף אבטחת איכות ביחידה שהיה אחראי לבחינת כלל הפריטים הבטיחותיים בחיל.

מבנה היחידה
-----------

היחידה התחלקה לגפים על פי תחומי העיסוק המקצועיים:

גף חומרים וחקירות (חו״ח) - עיסוק בתחומי החומרים המתכתיים, תהליכי ציפוי, חקר כישלונות וניסויים מכניים. הגף התפצל בשנת 2000 לשני גפים: גף חומרים ותהליכים (חו״ת) וגף חקירות.

גף דלק וכימיה - עיסוק בתחומי הכימיה והאל מתכות - דלקים, שמנים, צבע, גומי וכיוצ״ב.

גף הנדסה - עיסוק בתכן מכני של חלקים תעופתיים ובתכן חוזר (Reverse Engneering)

גף אבטחת איכות - עיסוק בבחינה של פריטים מרכש וייצור לפני הכנסתם למלאי חיל האוויר וביצוע אבטחת איכות לפרויקטים.

גף תכנון פיקוח ייצור (תפ״י) - ניהול ומעקב אחר תהליכים הייצור ביחידה ומחוצה לה.

גף ניהול - אחריות על כלל נושאי הפרט והניהול ביחידה ובכלל זה חדר אוכל, שלישות, רכב, חינוך ועוד.

מפקד היחידה
-----------

מפקד היחידה הוא קצין טכני בדרגת סגן-אלוף. אלה מפקדי היחידה מאז הקמתה:

|  |  |  |
| --- | --- | --- |
| **שם** | **תקופת כהונה**  | **הערות** |
| דניאל בוברוב | 1989–1991 |  |
| יצחק סבו | 1991–1995 |  |
| שמואל ממן | 1995–1999 |  |
| קובי בורטמן | 1999–2000 | לימים מונה לתפקיד ראש להק ציוד |
| הלל ארצי | 2000–2003 | העביר את היחידה ליא״א 22 |
**סטראטוס פרפרוגלו** (ביוונית: **Στράτος Περπέρογλου**; נולד ב-7 באוגוסט 1984) הוא כדורסלן עבר יווני ששיחק בעמדת הסמול פורוורד.

קריירה
------

פרפרוגלו התחיל את הקריירה המקצוענית שלו ב-2002 בקבוצת איליסיאקוס.
ב-2004 הוא חתם בפאניוניוס.

עונת השיא שלו בקבוצה הייתה בעונתו האחרונה 2006–2007 בה קלע 11.9 נקודות ולקח 3.5 ריבאונדים למשחק בעקבות זאת פרפרוגלו נבחר לחמישיית העונה ביוון ביחד עם דימיטריס דיאמנטידיס, מייק באטיסט, רמונאס שישקאוסקאס ופנאיוטיס ואסילופולוס.

בעונה שלאחר מכן פרפרוגלו חתם במועדון הפאר פנאתינייקוס. בעונת 2010–2011 פרפרוגלו הצטיין עם 9.8 נקודות למשחק ו-65.4 אחוזים מזריקות לשתיים וסייע לקבוצתו לזכות ביורוליג ובאליפות יוון.

באוגוסט 2012 פרפרוגלו עבר ליריבה של פנאתינייקוס, אולימפיאקוס ביחד איתה זכה ב-2013 פעם נוספת ביורוליג ובגביע הבין-יבשתי, והשלים זכייה שלישית במפעל בתוך חמש שנים.

ב-18 ביוני 2014 פרפרוגלו חתם באנאדולו אפס מליגת העל הטורקית, איתה זכה בגביע הטורקי (2015).
ב-23 ביולי 2015 הוא חתם בברצלונה.

ב-21 בספטמבר 2017 פרפרוגלו חתם לעונה אחת בהפועל ירושלים מליגת העל הישראלית. ביורוקאפ העמיד ממוצע של 8.2 נקודות ו-3.2 ריבאונדים.

ב-3 באוגוסט 2018, עבר פרפרוגלו לסרביה וחתם לעונה בהכוכב האדום בלגרד.

נבחרת לאומית
------------

פרפרוגלו זכה עם נבחרות יוון במדליות ארד באליפות אירופה עד גיל 18 ב-2002 ובגביע העולם עד גיל 19 ב-2003. הוא שיחק גם באליפות אירופה עד גיל 20 ב-2004.

עם נבחרת יוון הבוגרת זכה במדליית ארד ביורובאסקט 2009. בין היתר שיחק בגביע העולם ב-2010, ביורובאסקט 2013 וביורובאסקט 2015.

קישורים חיצוניים
----------------

ויקישיתוף מדיה וקבצים בנושא **סטראטוס פרפרוגלו** בוויקישיתוף

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  ניר קפלן, פרפרוגלו חתם בהפועל י-ם, באתר ספורט 5, ‏22 בספטמבר 2017
2. ↑  מצא בית חדש: פרפרוגלו חתם בכוכב האדום, באתר ONE‏, 3 באוגוסט 2018
**מאיר בן נפתלי** (22 ביולי 1932 – 14 ביולי 2023) היה תת-אלוף בצה"ל, ששימש כראש מנת"ק - מנהלת תוכנית המרכבה והרק"ם במשרד הביטחון, בין השנים 1980–1982. כראש מנת"ק, עסק בין השאר בייצור טנק מרכבה סימן 1 ופיתוח טנק מרכבה סימן 2.

לפני כן שימש כראש מחלקת חילות היבשה במשלחת הרכש של משרד הביטחון בניו יורק.

ביוגרפיה
--------

בן נפתלי נולד כמאיר חיימוביץ בשנת 1932 בפירנצה שבממלכת איטליה. בשנת 1935, כשהיה בן 3, עלה עם הוריו לארץ ישראל המנדטורית. המשפחה התגוררה בעפולה במשך 6 שנים ובשנת 1941 עברה לתל אביב.

ב-1950 התגייס בן נפתלי לצה"ל. הוא נשלח לבה"ד 3 (בית הספר חיל הרגלים), עבר קורס מכ"ים ושירת שם כמפקד כיתה. בהמשך עבר לשרת כמדריך כיתתי בקורס קציני חי"ר במחנה 80 (למרות שלא היה קצין ובתנאי שישתתף בכל ההרצאות עם חניכי הקורס), שבסופו קיבל דרגת סג"ם.

בסוף 1952 השתחרר מצה"ל. בשנים הבאות עבד כמדריך גדנ"ע, כטרקטוריסט וכמכונאי דיזל. במקביל שירת במילואים כמ"מ בפלוגה ב' בגדוד 279 של חטיבת שריון מילואים 27.

ב-1956 שימש כקמב"ץ הגדוד במבצע קדש, ולאחריו השלים קורס מ"פ שריון במסגרת שירות המילואים.

ב-1958, בהשראת יצחר יעקב (יצה), אותו הכיר בתקופת קורס מ"פ שריון, התגייס בן נפתלי לחיל החימוש והתחיל את דרכו בחיל ב-ב.מ.ב. 681 (בית מלאכה בסיסי), שהוא כיום מש"א תל-השומר.

בשנת 1963 (שוב בהשראת יצה) נשלח בן נפתלי, במסגרת שירותו הצבאי, ללימודים בטכניון והשלים שם תואר בהנדסת מכונות.

לאחר לימודיו חזר בן נפתלי ל-ב.מ.ב. 682 ובהמשך פיקד על ב.מ.1.

בהמשך פיקד בן נפתלי על יחידת בחינה ואחריה על יחידת ניסויים במפקדת קצין חימוש ראשי (מקחש"ר).

ב-1977 מונה בן נפתלי לראש מחלקת היבשה במשלחת הרכש של משרד הביטחון בניו יורק, ושימש שם כקניין טנקים ונגמ"שים לכוחות היבשה.

ב-1980 עם חזרתו מארצות הברית שימש כראש מנהלת המרכבה והרק"ם (מנת"ק), עד לשחרורו ב-1982.

עם שחרורו ועד 1987, עבד בן נפתלי בחברת אלול טכנולוגיות. בשנים 1987 עד 1991, היה בן נפתלי מנכ"ל QPS (ספקי כח). בעשר השנים הבאות עבד בן נפתלי כיועץ עצמאי וכמנכ"ל חברת פלנטיקס, עד שב 1997 יצא לגמלאות.

גלריה
-----

* בן נפתלי עומד משמאל בטקס השקת טנקי שרמן M51 ב-1961.בן נפתלי עומד משמאל בטקס השקת טנקי שרמן M51 ב-1961.
* בן נפתלי מוביל ניסוי נהיגה במים של נגמ"ש M-113, שלל ירדני ממלחמת ששת הימים. הניסוי בוצע ב-1968 במפרץ עתלית.בן נפתלי מוביל ניסוי נהיגה במים של נגמ"ש M-113, שלל ירדני ממלחמת ששת הימים. הניסוי בוצע ב-1968 במפרץ עתלית.
* בן נפתלי מקבל דרגות אלוף-משנה מהרמטכ"ל מוטה גור ב-1974.בן נפתלי מקבל דרגות אלוף-משנה מהרמטכ"ל מוטה גור ב-1974.
* בן נפתלי עם רמטכ"ל צבא שווייץ בביקורו בארץ ב 1981. מימין האלוף טל ולידו רעייתו של בן נפתלי, מרים (מיקי) בן נפתלי.בן נפתלי עם רמטכ"ל צבא שווייץ בביקורו בארץ ב 1981. מימין האלוף טל ולידו רעייתו של בן נפתלי, מרים (מיקי) בן נפתלי.

חיים אישיים
-----------

מאיר היה נשוי למרים (מיקי) לבית רביש, ולהם 3 בנות.

קישורים חיצוניים
----------------

* קורות חייו באתר חיל החימוש
* בן נפתלי כותב על האלוף טל (טליק) באוקטובר 2011, עמוד 80.
* "בכירים מספרים", תא"ל מאיר בן נפתלי, קצין מתעד: סרן מוטי אורנשטיין
**סקוטי ג'יימס** (באנגלית: **Scottie James**; נולד ב-7 בנובמבר 1996) הוא כדורסלן אמריקאי, המשחק בעמדת הפאוור פורוורד בקבוצת הפועל חיפה.

נעורים וקריירת המכללות
----------------------

### תחילת דרכו

ג'יימס, נולד באינדיאנה לכריסטי ודייוויד, ששיחק כדורסל במכללות, ואף הוביל את קבוצתו לניצחון באליפות דוויז'ן 2. בגיל קטן עברה משפחתו לפלורידה. בנעוריו שיחק בקבוצת הכדורסל של התיכון הסמוך לביתו ושבר 14 שיאים של הקבוצה, מה שגרם לה להוציא את מספרו לגמלאות לאחר שסיים את לימודיו. בתום שנות התיכון בחר ג'יימס ללמוד הנדסת מכונות באוניברסיטת ברדלי תוך כדי משחק בקבוצת הכדורסל של האוניברסיטה, וזאת על אף שקיבל הצעות גם מוופורד ופלורידה.

### ליגת המכללות

בשנתו הראשונה בברדלי, העמיד ג'יימס ממוצעים של 3.2 נקודות ו-2.6 ריבאונדים למשחק. לאחר העונה בחר לעבור לליברטי. בשנתו השנייה קלע שיא קריירה של 26 נקודות ותשעה ריבאונדים, וסיים את העונה עם 61.6 אחוזים מהשדה וממוצעים של 13.5 נקודות ו-8.9 ריבאונדים למשחק. בעונתו השלישית העמיד ממוצע מוביל בקבוצתו של 12.6 נקודות ו-8.6 ריבאונדים למשחק וקלע 66.5 אחוז מהשדה. ובעונתו האחרונה העמיד ממוצעים של 10.8 נקודות ו-7.4 ריבאונדים למשחק וסיים ראשון במחוז באחוזים מהשדה עם 60.5 אחוזים. בסך הכל סיים ג'יימס במקום ה-17 ברשימת הקלעים של כל הזמנים של ליברטי עם 1,323 נקודות ורביעי ברשימת קולטי הריבאונדים של כל הזמנים עם 891 ריבאונדים. בתום שנה זו נרשם לדראפט ה-NBA 2020.

קריירת מקצוענית
---------------

לאחר שלא נבחר בדראפט, חתם ג'יימס ב-8 באוגוסט 2020 על החוזה המקצועי הראשון שלו בקבוצת גיסן 46' הגרמנית.

ב-18 ביוני 2021, חתם בריזן לודוויגסבורג מליגת העל הגרמנית בכדורסל.

ב-4 בספטמבר 2021 חתם ג'יימס בהפועל חיפה.

חיים אישיים
-----------

ג'יימס נשוי ואב לבן.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket

הערות שוליים
------------

1. ↑  חיפה מזכירה לו את פלורידה ולא פוחד לדבר על אליפות: "תעודת זהות" עם סקוטי ג'יימס - וואלה! ספורט, באתר וואלה!, ‏2021-10-19
2. ↑  ג'יימס חתם בהפועל חיפה, יגיע ארצה ללא משפחתו, באתר ONE - מספר אחת בספורט, ‏2021-09-03
אין תמונה חופשיתאין תמונה חופשית
**שבח פרידלר** הוא פרופסור מן המניין בחוג למיילדות ולגינקולוגיה בפקולטה למקצועות הבריאות ולרפואה של אוניברסיטת בן-גוריון בנגב. פרידלר משמש כמנהל היחידה לפוריות והפריה חוץ גופית במרכז רפואי ברזילי, ורופא בכיר ביחידה להפריה חוץ גופית בבי"ח אסותא תל אביב ובהרצליה מדיקל סנטר.

ביוגרפיה
--------

פרידלר למד בבית-הספר לרפואה של האוניברסיטה העברית בירושלים. הוא התמחה ברפואת נשים במחלקת הנשים והיולדות בבית החולים ביקור חולים. הוא השתלם במשך שנתיים באנדוקרינולוגיה של הפוריות והפריה חוץ גופית, במרכז הרפואי של אוניברסיטת סטנפורד בקליפורניה. בנוסף, פרידלר השתלם בפוריות הגבר ביחידה לחקר הפוריות, בית החולים הקריה תל אביב, בלפרוסקופיה והחזרת עוברים לחצוצרות, באוניברסיטה החופשית, בריסל ובהבשלת ביציות באוניברסיטת גוטבורג, בשוודיה.

פרידלר מכהן כמנהל היחידה לפוריות במרכז רפואי ברזילי באשקלון ומנהל את מרפאת הפוריות של האישה והגבר בקופ"ח מאוחדת, סניף שפרינצק, תל אביב.

בעבר היה רופא בכיר ביחידה להפריה חוץ גופית בבית החולים הדסה עין כרם ובבית החולים אסף הרופא.

ניסיונו הקליני משתרע לאורך כ-25 שנה של טיפולי הפוריות והפריה חוץ-גופית והוא נחשב לאחד הראשונים בביצוע ניתוחי שאיבת זרע. כמו כן, הוא מומחה באנדוסקופיה גינקולוגית, בפרט ובהיסטרוסקופיות ולפרוסקופיות הקשורות לטיפולי פוריות.

פרידלר פועל גם בתחום המחקר הקליני ופרסם מעל 100 מאמרים מדעיים שהתפרסמו בכתבי עת אקדמיים ברחבי העולם וכן בספרים מקצועיים. כמו כן, הוא מלמד סטודנטים ומנחה מתמחים ומרצה בפני כינוסים מדעיים בארץ ובעולם.

פרידלר הוא חבר באגודה הישראלית לחקר הפוריות, באגודה האמריקאית לרפואת הרבייה ובאגודה האירופאית לפוריות ואמבריולוגיה.

קישורים חיצוניים
----------------

* פרידלר שבח באתר פוריות ופריון
* פרידלר שבח - מנהל יחידת פוריות והפריה חוץ גופית, אתר המרכז הרפואי ברזילי

* **S Friedler**, JG Schenker, A Herman, A Lewin, The role of ultrasonography in the evaluation of endometrial receptivity following assisted reproductive treatments: a critical review, *Human Reproduction Update*, Volume 2, Issue 4, 1 July 1996, Pages 323–335
בית החלוצות בתל אביב
דיירות חדשות מגיעות לבית החלוצות
**בית החלוצות**, הידוע גם בשם בית ליגת נשים, הוא מבנה ברחוב המלך ג'ורג' בתל אביב שהוקם כבית חלוצות. המבנה והמתחם שבו הוא שוכן תוכנן בידי אלזה גדעוני והוקם בשנים 1935–1936.

היסטוריה
--------

גדעוני הוזמה להשתתף ואף זכתה בתחרות לתכנון "בית החלוצות" ברחוב המלך ג'ורג' בתל אביב, מוסד של ליגת נשים למען ישראל, שנועד לספק מגורים בעיר לנשים רווקות - עולות חדשות ופועלות, אותו תכננה עם שותפה אליעזר צייזלר. מתחם בית החלוצות הכיל חמישה מבנים מלבניים, שלושה מהם מחוברים ביניהם. בקומת הקרקע מוקמו אולם הרצאות, מחסנים, חדרי לימוד, ספרייה, חדר אוכל ומטבח. בקומה העליונה היו 25 חדרי מגורים, מכולם הייתה גישה למרפסת פתוחה מקורה בגגון, ההולמת את מזג האוויר המקומי.

האתר הוקם בשנים 1935–1936 ונחנך ב-30 באוגוסט 1936.

תוכניות הבניין פורסמו כחלק מפרסומי הביתן הארץ-ישראלי בתערוכה העולמית של פריז (1937).

לנשים שהתגוררו בבית החלוצות ניתנה בו הכשרה מקצועית. פרי עבודתן נמכר בשוק שנתי שנערך במקום.

בשנת 1947 נבנתה לבניין קומה נוספת, ודווח שעוברות בו כאלף עולות חדשות בשנה.

כיום משמש המבנה כמעון יום של נעמת.

קישורים חיצוניים
----------------

ויקישיתוף מדיה וקבצים בנושא **בית החלוצות** בוויקישיתוף
* בית החלוצות, באתר האנציקלופדיה העירונית "תל.אביב.פדיה"
* בית החלוצות, באתר "בתים מבפנים"
* סרטונים בית החלוצות בתל אביב, באתר ארכיון הסרטים הישראלי בסינמטק ירושלים, 18 ביולי 1937
* בבית החלוצות בת"א רבה הפעולה ורבה הברכה, אמר, 24 בדצמבר 1940
* בתפקיד של קליטת עולות, הארץ, 6 במאי 1947
* עדה סער, בית לעת־מצוא והרבה יותר מכך, על המשמר, 11 בספטמבר 1970

הערות שוליים
------------

1. ↑  נחנך בית החלוצות בתל אביב, דבר, 31 באוגוסט 1936
2. ↑  נשים יוצרות בישראל 1920–1970, עורכת רות מרקוס, באתר רות מרקוס
3. ↑  נפתח שוק ליגת נשים למען ישראל, למרחב, 26 בינואר 1959
4. ↑  בית החלוצות בת"א קולט 1000 עולות בשנה, הארץ, 5 במאי 1947

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007372916705171
* VIAF: 4033151433039356420006
* WorldCat (עם VIAF): 4033151433039356420006

 |
**א-דרג'** (בערבית: **حارة الدرج**) הוא רובע בצפון מערב העיר עזה והחלק העתיק ביותר של העיר. משמעות שמו של הרובע היא "רובע המדרגות". הרובע ממוקם על גבעה מלבנית בגובה 20 מטר מעל פני הים מה שהופך אותו לאזור הכי גבוה בעיר. ככל הנראה, מקור שמו של הרובע הוא ממדרגות שהובילו אליו משאר חלקי העיר או בגלל תחושת העלייה במדרגות שהרגישו מי שעלו אליו. הרובע מכונה גם "הרובע המוסלמי" והוא מכיל מספר מסגדים ומבנים מוסלמיים נוספים, ביניהם המסגד הגדול ביותר בעיר, המסגד הגדול בעזה, מסגד אל-סייד האשם, מסגד שייח' זכריה, מסגד שייח' פרג' ומדרסה אל-זהרה. הרובע מופרד מרובע זייתון הדרומי על ידי רחוב עומר אל-מוח'תאר.

הרובע הוא האזור העתיק ביותר בעיר והוא נבנה על גבי העיר העתיקה של עזה. ברובע ישנם שרידים רבים מהעיר העתיקה של עזה, חלק מהשרידים שימשו מחדש לבניית מבנים. לפי רישומי מס עות'מאניים, בין שנת 932 לשנת 1525, היו ברובע 141 בתים.

קישורים חיצוניים
----------------

* Shahin, Mariam (2005). Palestine: A Guide. Interlink Books. ISBN 1-56656-557-X. s. 433-436

הערות שוליים
------------

1. 1 2 3  Sharon, 2009, p. 29
2. ↑  Meyer, 1907, p. 108
3. ↑  Sharon, 2009, p. 30
4. ↑  Cohen and Lewis, 1978, pp. 117-119; cited in Sharon, 2009, p. 62

| עזה |
| --- |
| 

|  |
| --- |
| 
imagemap\_invalid\_title
לחצו על המיקום המתאים במפה לניווט |

 |
**רטין אובאסוהן** (באנגלית: **Retin Obasohan**; נולד ב-6 ביולי 1993) הוא כדורסלן בלגי, המשחק בעמדת הרכז בדרטונה באסקט

קריירה
------

בשנת 2010, שיחק אובאסוהן בקבוצת החובבנים קנגורוס בום, מהליגה הבלגית השנייה. בשנת 2011, התחייב אובאסוהן לאוניברסיטת אלבמה. רק ב-2012 הוא התחיל לשחקן במכללה, ובעונתו הראשונה קלע בממוצע 17.6 נקודות למשחק. אובאסוהן הוביל את המכללה לטורניר אליפות המכללות, כשבדרך הם מרבים לנצח בין היתר מכללות גדולות כמו אוניברסיטת המדינה של לואיזיאנה, אשר הייתה מכללתו של הבחירה הראשונה בדראפט מאוחר יותר באותה שנה, בן סימונס. בתום עונת 2016, אובאסוהן נבחר לחמישיית העונה של המחוז.

לאחר שלא נבחר בדראפט ה-NBA ‏2016, ב-28 ביוני חתם אובאסוהן בסקרמנטו קינגס, עבור ליגת הקיץ של ה-NBA.

ב-5 באוגוסט 2016, חתם אובאסוהן באבלינו מהליגה האיטלקית.

ב-4 באוגוסט 2017, חתם אובאסוהן ברוקטס גות'ה, שרק עלתה עונה לפני לליגה הגרמנית הראשונה. ב-1 באפריל 2018, הוא קלע שיא עונתי של 25 נקודות בניצחון 90–98 על איסברן ברמרבן.

באוקטובר 2018, חתם אובאסוהן בנורת' אריזונה סאנס מליגת הפיתוח של ה-NBA.

בשנת 2019, חזר אובאסוהן לגרמניה וחתם בברוזה במברג. בקבוצה הוא העמיד ממוצעים של 8.4 נקודות ו-2.7 אסיסטים למשחק.

ב-24 באוקטובר 2020, חתם אובאסוהן בנימבורק מהליגה הצ'כית, שם שיחק תחת המאמן הישראלי, אורן עמיאל.

לאחר שבשנת 2021 עבר עמיאל להפועל ירושלים, ב-30 ביוני הלך אובאסוהן בדרכו וחתם גם הוא בקבוצה.

קישורים חיצוניים
----------------

ויקישיתוף מדיה וקבצים בנושא **רטין אובאסוהן** בוויקישיתוף

* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA

הערות שוליים
------------

1. ↑  רועי כהן, ‏הפועל ירושלים החתימה את רטין אובאסוהן, באתר ערוץ הספורט, 30 ביוני 2021
**ברווזים זקופי-זנב** (שם מדעי: *Oxyurinae*) היא תת-משפחה של עופות מים במשפחת הברווזיים, בה חיים מינים בעלי זנב זקור למעלה והם נחשבים למינים קדומים ופרימיטיביים במשפחתם. הם נמצאים בעיקר בעולם החדש, אך כמה מינים חיים בעולם הישן ובאוסטרליה.

ברווזים אלה הם קטנים, גדולי מקור, בעלי ציצות על ראשם, והזנב מכיל נוצות עומדות ארוכות וזקורות. הם אינם נוטים לצלול, וחיים במים מתוקים עומדים ורדודים יחסית.

הם קרובים לתתי-המשפחות ברווזי צלילה ולברווזים מצויים.

מינים
-----

ישנם 8 מינים קיימים, המצויים ב־4 סוגים בתת-משפחה זו:

* צחראש (*Oxyura*)
	+ צחראש כחול-מקור (*Oxyura australis*)
	+ צחראש רודי (*Oxyura jamaicensis*)
	+ צחראש האנדים (*Oxyura ferruginea*)
	+ צחראש לבן (*Oxyura leucocephala*)
	+ צחראש מקואה (*Oxyura maccoa*)
	+ צחראש אגמים (*Oxyura vittata*)
	+ צחראש ניו זילנד (*Oxyura vantetsi*) - נכחד
* ברווז המסיכה (*Nomonyx dominicus*)
* ברווז שחור-ראש (*Heteronetta atricapilla*)
* Biziura
	+ ברווז מושק ניו זילנדי (Biziura delautouri) - נכחד
	+ ברווז המושק (Biziura lobata)

ישנם מינים נוספים שאולי משויכים לתת-המשפחה: ברווז ורוד-אוזן (*Malacorhynchus membranaceus*), ברווז לבן-גב (*Thalassornis leuconotus*), ברווז גמד (*Nettapus*), ברווז מנומש (*Stictonetta naevosa*), אווז כף ברן (*Cereopsis novaehollandiae*) וברבור קוסקורובה (*Coscoroba coscoroba*).

קישורים חיצוניים
----------------


  

* צחראש כחול-מקורצחראש כחול-מקור
* ברווז המסיכהברווז המסיכה
**ויליאם שפרד** (באנגלית: **William McMichael "Bill" Shepherd** ; נולד ב-26 ביולי 1949) הוא חבר בצוות אריות הים ואסטרונאוט לשעבר בתוכנית מעבורות החלל של נאס"א. הוא היה מפקד משלחת מס' 1 בתחנת החלל הבין-לאומית.

ביוגרפיה
--------

ויליאם שפרד נולד באוק רידג' שבטנסי וגדל במדינת ניו יורק. בשנת 1967 הוא סיים לימודי בית ספר בפיניקס והמשיך לימודי הנדסת אווירונאוטיקה באקדמיה הימית של ארצות הברית אותה סיים בשנת 1971. בשנת 1972 הוא נכלל בצוות אריות ים וכיהן במספר תפקידים. בשנת 1978 הוא סיים לימודי תואר שני בהנדסת מכונות במכון הטכנולוגי של מסצ'וסטס.

שירות בתחום החלל
----------------

בשנת 1984 שפרד נכלל בצוות אסטרונאוטים של נאס"א. בשנת 1986 ניסיון שהוא צבר בצי עזר בביצוע בפעילויות תת-ימיות בעקבות אסון מעבורת החלל צ'לנג'ר. בשנת 1988 הוא היה מומחה משימה בצוות של STS-27 (רוברט גיבסון היה מפקד צוות). הצוות פעל לפי תוכנית של משרד ההגנה האמריקאי. בשנת 1990 שפרד טס לחלל בפעם השנייה על סיפון STS-41 (ריצ'רד ריצ'רדס היה מפקד צוות). משימת מעבורת החלל דיסקברי הייתה להביא לחלל את הגשושית יוליסס של סוכנות החלל האירופית שנועדה לחקר השמש. בשנת 1992 הוא טס על סיפון מעבורת החלל קולומביה במשימה STS-52 (ג'ים ות'רבי היה מפקד צוות). במהלך המשימה שוחרר למסלול לוויין LAGEOS-2 שנבנה על ידי נאס"א תוך שיתוף פעולה עם סוכנות החלל האיטלקית.

במרץ 1993 שפרד הצטרף לצוות תוכנית תחנת החלל הבין-לאומית שהייתה מתוכננת להפעלה בשנת 1997. עקב בעיות תקציביות וטכניות שיגור התחנה נדחה במספר שנים.

### משלחת קבועה מס' 1 לתחנת החלל

ב-31 באוקטובר 2001 שפרד טס בחללית סויוז TM-31 לתחנת החלל הבין-לאומית. ביחד איתו הגיעו חברי צוות נוספים מרוסיה יורי גידזנקו וסרגיי קריקאליוב. שפרד היה מפקד המשלחת. שעתיים לאחר העגינה נפתחו מעברים וצוות נכנס לתחנת החלל. בשבועות הראשונות הם עסקו בהפעלת מערכות חיוניות של התחנה. ב-18 בנובמבר הגיע חללית מסע פרוגרס M1-4 עם אספקה וציוד. ב-2 בדצמבר 2000 הגיע מעבורת החלל אנדוור במסגרת משימה STS-97. היא הביאה פאנל סולארי נוסף להגברת ייצור חשמל בתחנת החלל. ב-9 בפברואר 2001 לתחנת החלל התחברה מעבורת החלל אטלנטיס במסגרת משימה STS-98. עם המעבורת הגיע מודול חדש של תחנת החלל - Destiny. החלו עבודות בחיבור המודול למערכות התחנה והכנות לשימושו במחקרים שונים בעתיד. ב-28 בפברואר הגיע חללית מסע פרוגרס M-44 עם אספקה וציוד. ב-10 במרץ 2001 לתחנת החלל התחברה מעבורת החלל דיסקברי במסגרת משימה STS-102. על סיפון המעבורת היה צוות קבוע מס' 2 של תחנת החלל שכלל יורי אוסצ'וב (רוסיה, מפקד הצוות), ג'יימס ווס וסוזן הלמס מארצות הברית. הצוותים החלו בהעברה מסודרת של תחנת החלל לצוות חדש. ב-18 במרץ מעבורת החלל עזבה את תחנת החלל ואיתה צוות קבוע מס' 1 שהיה בחלל כ-4.5 חודשים.

במהלך שהייה בתחנת החלל בוצעו מספר מחקרים בתחום גידול גבישים, בריאות, פיזיקה ועוד.

לאחר נאס"א
----------

בשנת 2002 שפרד עזב את נאס"א ופעל במסגרת פיקוד הלוחמה המיוחדת של צי ארצות הברית. בשנים 2008–2011 הוא היה יועץ חיצוני לצי.

קישורים חיצוניים
----------------

ויקישיתוף מדיה וקבצים בנושא **ויליאם שפרד** בוויקישיתוף
* ביוגרפיה
* תיאור פעילות משלחת 1 בתחנת החלל הבין לאומית
שייח' **ניזאר ריאן** (בערבית: **نزار ريان**; 6 במרץ 1959 – 1 בינואר 2009) היה מראשי חמאס בעזה, פעיל בכיר בזרוע המדינית ובזרוע הצבאית של חמאס. נהרג בסיכול ממוקד ב-1 בינואר 2009 על ידי חיל האוויר הישראלי ביום השישי של מבצע עופרת יצוקה.

ביוגרפיה
--------

ניזאר ריאן נולד במחנה הפליטים ג'בליה שברצועת עזה ב-6 במרץ 1959. מוצאה של משפחתו היה מהכפר נעליא ששכן סמוך לאשקלון בנפת עזה. הוא למד באוניברסיטאות בסעודיה ובירדן, וקיבל תואר דוקטור בלימודים אסלאמיים מאוניברסיטת אומדורמן שבסודאן. חזר לרצועת עזה ופעל במסגדים אחדים כמטיף, ואחר כך מונה לפרופסור למשפט אסלאמי באוניברסיטה האסלאמית של עזה. נישא לארבע נשים, שמהן היו לו לפחות 11 ילדים.

היה כלוא 4 שנים בישראל לאחר הסכמי אוסלו. ב-1993 נעצר כמה פעמים גם על ידי הרשות הפלסטינית. בשל ממדי גופו הגדולים כונה "הענק" והיה אהוד מאוד בקרב פעילי גדודי עז א-דין אל-קסאם ונהג לרדת לשטח ולהשתתף עם הפעילים בתצפיות על פעילות צה"ל ובמבצעים. הוא היה ממובילי ההפיכה בעזה ביוני 2007, ובעקבותיה הפך לשנוא נפשם של פעילי ארגון הפת"ח. הוא נחשב כמבוקש בכיר עוד בימי תחילת האינתיפאדה השנייה, כאשר הטיף לשנאת ישראל ולפיגועים בתחומי הקו הירוק.

ריאן שלח את בנו לפיגוע באלי סיני בשנת 2001, פיגוע שבו נהרגו שני ישראלים. כן היה שותף בפיגוע בנמל אשדוד בשנת 2004 שבו נהרגו 10 אזרחים.

הריגתו
------

בשעות הצהריים של 1 בינואר 2009 הפציץ צה"ל את ביתו של ריאן במחנה הפליטים ג'בליה שבצפון רצועת עזה, שהיה גדוש בחומרי נפץ, אמצעי תקשורת ומנהרות מילוט. ריאן קיבל על כך התרעה מראש, אך נשאר בביתו. בהפצצה נהרגו עם ריאן גם ארבע נשותיו ו-11 מילדיו, וכן אזרחים נוספים.

ניזאר ריאן נחשב לפעיל חמאס הבכיר ביותר שנהרג על ידי צה"ל מאז חיסולו של עבד אל-עזיז א-רנתיסי, מנהיג חמאס, ב-2004, ואף נחשב ליורשו של השייח' אחמד יאסין, מייסד חמאס, שנהרג גם הוא על ידי צה"ל ב-2004.

קישורים חיצוניים
----------------

* עלי ואקד וחנן גרינברג, עזה: בכיר חמאס חוסל, כ-26 נהרגו בתקיפות, באתר ynet, 1 בינואר 2009
* עלי ואקד, ניזאר ריאן: נערץ על חמאס ושנוא נפשו של פתח, באתר ynet, 1 בינואר 2009
* שלומי אלדר וצבי יחזקאלי, ניזאר ריאן: הטיף לחידוש הפיגועים נגד ישראל, באתר נענע10, 1 בינואר 2009
* טרבור מוסטין, ניזאר ריאן, הגארדיאן, 3 בינואר 2009

הערות שוליים
------------

1. ↑  כתבה באתר אל-ערבייה
2. ↑  עלי ואקד וחנן גרינברג, עזה: בכיר חמאס חוסל, כ-26 נהרגו בתקיפות, באתר ynet, 1 בינואר 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007518580205171
* ISNI: 0000 0000 6562 136X
* LCCN: n2007228984
* VIAF: 91023450
* WorldCat: lccn-n2007228984

 |
**איבראהים מקאדמה** (בערבית: **ابراهيم المقادمة**, תעתיק מדויק: אבראהים אלמקאדמה; 1952 – 8 במרץ 2003) היה אחד מראשי הזרוע הצבאית של תנועת החמאס, פעיל פוליטי בכיר בתנועה, ואידאולוג בולט בקרב תנועת "האחים המוסלמים" בשטחים, עד להריגתו בידי צה"ל.

ביוגרפיה
--------

אבראהים אל-מקאדמה נולד בשנת 1952 במחנה הפליטים ג'בליה שברצועת עזה. לאחר שהצטיין בלימודיו התיכוניים, יצא ללימודי רפואת שיניים במצרים, שם הצטרף לתנועת האחים המוסלמים והפך לפעיל סטודנטיאלי בולט. בשנת 1976 סיים את לימודיו בהצלחה, התחתן, ושב לרצועת עזה.

במסגרת פעילותו בתנועת האחים המוסלמים, נעצר ד"ר אל-מקאדמה יחד עם השיח' אחמד יאסין והואשם באחזקת נשק ובייסוד התארגנות צבאית. בפועל, שימש אל-מקאדמה כמפקד הראשון של מנגנון הביטחון הפנימי בחמאס. אל-מקאדמה נשפט ל-8 שנות מאסר, וריצה גם חצי שנה של מאסר מנהלי נוסף, עד לשחרורו בשנת 1992. במהלך שהותו בכלא אשקלון הוא צבר השפעה כהוגה וכאידאולוג. הוא העביר שיעורי דת והגות מדינית, ואף כתב בכלא ספר תחת השם הבדוי 'ד"ר מחסן כרים'. הספר, אשר נקרא "הסכסוך הדמוגרפי בפלסטין", סקר את ההגירה היהודית לארץ ישראל בין השנים 1881–1990.

עוד בעת שהותו בכלא הישראלי, כמו גם לאחר שחרורו, הסתמן אל-מקאדמה כאחד מהמתנגדים הבולטים ליוזמת הסכמי אוסלו. הוא סבר שהסכם שלום עם האויב הישראלי יוביל לחיסולם של הפלסטינים. אל-מקאדמה ראה בהתנגדות המזוינת את הדרך היחידה לעצמאות, "ולו במחיר הריגת חצי מהעם הפלסטיני". לראייתו, אותה הביע בספרו "הסכם עזה ויריחו מזווית אסלאמית", הסכמי אוסלו היוו ויתור על 80% משטחי פלסטין ההיסטורית. ד"ר אל-מקאדמה תמך בגישה לפיה "הג'יהאד הוא הפתרון".

גישתו הקיצונית של ד"ר אל-מקאדמה - אשר כתב עשרות מאמרים וספרים בנושאי ג'יהאד, האחים המוסלמים, והדרך לשחרור פלסטין - הובילה למעצרו על ידי הרשות הפלסטינית. הוא נכלא בין השנים 1996–2000 ונטען כי עבר עינויים בכלא. עם שחרורו, החל להרצות באוניברסיטה האסלאמית בעזה.

ד"ר מקאדמה נחשב על ידי שירותי הביטחון הישראליים כאחראי לפעילות הצבאית החשאית ובתור האידאולוג הראשי של החמאס. חרף השפעתו המרכזית וקשריו לבכירים אחרים בחמאס, התנהל מקאדמה בחשאיות רבה. הוא מיעט להופיע בתקשורת והקפיד על פרופיל נמוך, דבר אשר הקשה מאוד על גורמי ביטחון ישראליים לעקוב אחריו. הוא זוהה כמייצג מובהק של הזרם הדוגמטי והבלתי מתפשר בחמאס, קרי, הזרם המסרב להכיר בישראל או להגיע עמה לפשרות זמניות כלשהן. הוא תמך במאבק מזוין עד להשמדת ישראל והחלפתה באמצעות כינון "מדינת שריעה" מוסלמית.

ב-8 במרץ 2003 נהרג בסיכול ממוקד איבראהים מקאדמה בטילים שנורו משני מסוקי קרב ישראליים, כאשר נסע במכוניתו בשכונת שיח' רדואן בעיר עזה. יחד עמו נהרגו מהירי שלושה משומרי ראשו אשר נסעו ברכב. שניים מהם, ח'אלד ג'מעה ועלאא' שכרי, היו מוכרים כפעילים צבאיים בזרוע הצבאית של החמאס. כמו כן נהרגה ילדה שעברה ברחוב.
בזכות גורמי הסברה ומורשת, ולנוכח השפעתו הרבה על התנועה, השתרשה דמותו של מקאדמה בקרב תומכי חמאס וכתביו נלמדים על ידיהם גם שנים לאחר מותו.

| עיינו גם בפורטל: |
| --- |
|  | **פורטל המזרח התיכון** |
**ג'ו דייווידסון** (באנגלית: **Joe Davidson**; נולד ב-18 בדצמבר 1991) הוא שחקן קולנוע וטלוויזיה אוסטרלי.

ביוגרפיה
--------

דייווידסון נולד בגולד קוסט קווינסלנד, אוסטרליה. הוא למד באקדמיית הילקרסט. הוא סיים תואר ראשון בדרמה של "Actors Centre Australia" בקווינסלנד בשנת 2015.

קריירה
------

בשנת 2005 החל להופיע בתפקיד ראשי בסדרת הטלוויזיה "My American Family". שנה לאחר מכן הופיע בתפקיד חוזר בסדרת הטלוויזיה "Classroom". 

בשנת 2013 שיחק בתפקיד ראשי בסרט הקצר "Glass Tunnel". 

בשנת 2017 החל להופיע בתפקיד חוזר באופרת הסבון האוסטרלית "שכנים שכנים". 

בשנת 2023 שיחק בתפקיד ראשי בסרט הקולנוע האוסטרלי, "Sons of Summer". באותה שנה שיחק בסרט האמריקאי המצליח "רק לא אתה".

קישורים חיצוניים
----------------

* ג'ו דייווידסון, במסד הנתונים הקולנועיים IMDb (באנגלית)

הערות שוליים
------------

1. 1 2 3  Interview: Anyone But You's Joe Davidson on risky auditions, Aussie slang and THAT shower scene - The AU Review, The AU Review, ‏22 בדצמבר 2023
2. 1 2 3  Ocean Road Magazine, There’s Life After Neighbours for Joe, as Sons of Summer Hits Our Screens. What’s Next?, Ocean Road Magazine, ‏2023-04-22 (באנגלית)
3. ↑  , Student Edge (באנגלית)
4. ↑  Grant Hermanns, Boba Fett's Temuera Morrison Is A Terrifying Crime Lord In Sons of Summer Clip [EXCLUSIVE], Screen Rant
**באגר 288** וברקע באגר 258 הקטן יותר
**באגר 288** הוא מחפר גלגל-יעים ומכונת החפירה הגדולה בעולם, תוצרת חברת קרופ (Krupp) הגרמנית. משקלו של הבאגר הוא 13,500 טון; זהו הכלי הממונע הגדול בעולם, יותר מזחלן הטרנספורטר של נאס"א, שיא שנקבע ב-1978 עת הושלמה בנייתו.

ייעוד ופעולה
------------

באגר 288 הוא מחפר גלגל-יעים וייעודו העיקרי הוא כרייה פתוחה (Strip mining) במכרות פחם שם הוא חופר את השכבות המכסות את הפחם. בנוסף הוא משמש לחפירת תעלות, כריית מנהרות, יצירת ערוצי מים, חציבה בהרים ועוד.

מהתחלת הפעלתו ב-1978 עד פברואר 2001 הבאגר חשף לחלוטין את שכבות הפחם במכרה המבך ולמעשה סיים את עבודתו שם. במהלך 3 שבועות הוא ערך מסע של 22 קילומטר למכרה גרצוויילר, לאורך אוטובאהן 61, נהר ההרפט, מסילת רכבת ומספר דרכים אחרות. השינוע עלה 15 מיליון מארק גרמני ודרש צוות של 70 עובדים.

תכנון
-----

הבאגר הושלם אחרי תכנון של 5 שנים ועוד 5 שנים של ייצור והרכבה. הוא מתופעל בידי ספק כוח חשמלי חיצוני עם הספק של 16 מיליון ואט.

הבאגר הוא עצמונע (מתנייד באופן עצמאי) אחרי שבדיקת עלויות הראתה שיותר זול לשנע אותו כחטיבה אחת מאשר לפרקו, להוביל את החלקים ולהרכיבם באתר החדש. הוא מתנייע על גבי 12 זחלים ברוחב 3.8 מטר הזחל, דבר המפזר את משקלו העצום ויוצר לחץ שטח של 17.1 ניוטון לסמ"ר, דבר המאפשר לו לנוע על גבי חצץ, אדמה ואפילו דשא מבלי להשאיר טביעה משמעותית.

החפירה עצמה מתבצעת באמצעות גלגל יעים, המכיל 18 יעים בנפח 6.6 מטר מעוקב כל אחד. קוטר הגלגל כולו הוא 21.6 מטר. באמצעות הגלגל ומערכת שינוע החומר הנחפר יכול הבאגר לחפור 240,000 מטר מעוקב ביום, דבר השקול לחפור שטח של מגרש כדורגל בעומק של 30 מטר.

לבאגר אח תאום, **באגר 289**, שכמעט זהה לו.

ממדים ונתונים
-------------

באגר 288 בעבודה
* ממדים:
	+ אורך: 240 מטרים (790 רגל).
	+ רוחב: 46 מטרים (151 רגל).
	+ גובה: 96 מטרים (315 רגל).
	+ משקל: 13,500 טונות (29,800,000 ליברות).
* הנעה:
	+ 12 זחלים (8 מקדימה ו-4 מאחורה).
	+ רוחב הזחל: 3.8 מטר.
	+ לחץ על הקרקע: 17.1 ניוטון לסנטימטר מרובע.
	+ רדיוס סיבוב מינימלי: 100 מטר.
	+ מהירות: 10 מטר לדקה.
* גלגל-היעים:
	+ מספר יעים: 18.
	+ קיבולת יעה: 6.6 מטר מעוקב (6,600 ליטר).
	+ קוטר הגלגל: 21.6 מטרים (71 רגל).
* הספק:
	+ הספק חפירה: 240,000 מטר מעוקב ביום.
	+ הספק חשמלי: 16 מיליון ואט = 16,000 קילוואט (21,000 כ"ס).

קישורים חיצוניים
----------------

ויקישיתוף מדיה וקבצים בנושא **באגר 288** בוויקישיתוף
באגר 288 (צילום פנורמי)
* תמונות של באגר 288, כולל תמונות שלו "בולע" דחפור D8R (לשם המחשת גודלו העצום)
* תמונות של באגר 288 במכרה גרצוויילר
* דף הבית של היצרן
* מכונות החפירה הגדולות בעולם (בגרמנית)
* באגר 288 חוצה את נהר ההרפט, תמונות
**גריגורי סאולוביץ' אושפוליס** (ברוסית: **Григорий Саульевич Ушполис**; בליטאית: **גריגוריוס אושפוליס**, **Ušpolis Grigorijus**;‏ 26 בדצמבר 1923 – 1997) היה חייל יהודי בצבא האדום במלחמת העולם השנייה, גיבור ברית המועצות.

חייו
----

נולד כ**הירש אושפול** במשפחת איכרים יהודים בכפר נובו-דאוגלשקאי מחוז משנה איגנלינה שבליטא. למד בחדר מגיל צעיר עזר להוריו לעבד את החלקה החקלאית שלהם.

לאחר הפלישה הנאצית לברית המועצות וכיבוש ליטא, הצליחה משחתו להימלט לטטרסטן. גריגורי עבד לפרנסתו כמפעיל טרקטור.

בפברואר 1942 התנדב לשירות הצבאי והוצב בדיוויזיית חיל רגלים ה-16, אשר הורכבה מיוצאי ליטא. הוא שובץ לשירת ביחידת הארטילריה של הדיוויזיה. מפקד צוות תותח נ"ט גריגורי אושפוליסן הצטיין בקרב שנערך באוקטובר 1944 באזור פגייגיאי שבמערב ליטא. צוות התותח בפיקודו שנע במערכים קדמיים יחד עם יחידות חיל רגלים, פגע בטנקים גרמנים ועצר את התקדמותם. במהלך הקרב נפגעו קשה כל חיילי הצוות של אושפוליס והוא נותר לבד ליד התותח. למרות זאת המשיך לתפעל את התותח ולירות בכינון ישיר על הגרמנים. הוא הצליח לפגוע בשני טנקים גרמנים ולאחר שהתותח שלו נפגע - השבית טנק נוסף באמצעות רימונים. על מעשה גבורה זה הוענק לרב-טוראי גריגורי אושפוליס תואר גיבור ברית המועצות. בנוסף, החליט מפקד היחידה להעלות אותו לדרגת קצין - סגן משנה. במהלך הקרב נפצע גריגורי קשה. לאחר שהחלים - נשלח להכשרה קצרה לתפקיד של קצין פוליטי. הוא המשיך לשרת בצבא עד שנת 1947 אז פרש מהשירות בדרגת מיור.

לאחר שהשתחרר מן השירות הצבאי למד משפטים באוניברסיטת וילנה. מ-1954 ועד צאתו לפנסיה ב-1986 עבד במנגנון המפלגה הקומוניסטית בליטא. התגורר בווילנה. בשנת 1992 עלה עם משפחתו לישראל. בארץ התגורר באשדוד. היה פעיל בארגון וותיקי מלחמת העולם השנייה. כתב ספר זיכרונות, אשר יצא לאור זמן קצר לפני מותו. נפטר בשנת 1997. בתחילת שנות ה-2000 הוצב פסל לזכרו בכפר בטטרסטן, שבו הוא התגורר לפני הגיוס לצבא האדום.

קישורים חיצוניים
----------------

* דף אישי באתר גיבורי ברית המועצות (רוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302099805171
* ISNI: 0000 0000 4427 790X
* LCCN: no2004070354
* VIAF: 56326404
* WorldCat: lccn-no2004070354

 |